Title: กฎกระทรวง ฉบับที่ 7 (พ.ศ. 2532) ออกตามความในพระราชบัญญัติบัตรประจำตัวประชาชน พ.ศ. 2526

กฎกระทรวง

กฎกระทรวง
ฉบับที่ ๗ (พ.ศ. ๒๕๓๒)
ออกตามความในพระราชบัญญัติบัตรประจำตัวประชาชน
พ.ศ. ๒๕๒๖[๑]

อาศัยอำนาจตามความในมาตรา
๒๓ แห่งพระราชบัญญัติบัตรประจำตัวประชาชน พ.ศ. ๒๖๒๖
รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้

ให้ยกเว้นค่าธรรมเนียมการออกบัตรใหม่และเปลี่ยนบัตร
แก่ผู้ถือบัตรซึ่งมีชื่ออยู่ในทะเบียนบ้านในท้องที่จังหวัดกระบี่ จังหวัดชุมพร
จังหวัดตรัง จังหวัดนครศรีธรรมราช จังหวัดนราธิวาส จังหวัดปัตตานี จังหวัดพัทลุง
จังหวัดยะลา จังหวัดสงขลา จังหวัดสตูล และจังหวัดสุราษฎร์ธานี
ซึ่งขอออกบัตรใหม่หรือเปลี่ยนบัตร ในกรณีบัตรหาย ถูกทำลาย หรือชำรุดในสาระสำคัญ
เนื่องจากอุทกภัยที่เกิดขึ้นระหว่างเดือนพฤศจิกายนถึงเดือนธันวาคม พ.ศ. ๒๕๓๑  ทั้งนี้
ผู้ถือบัตรดังกล่าวต้องยื่นคำขอต่อพนักงานเจ้าหน้าที่ภายในวันที่ ๓๐ มิถุนายน พ.ศ.
๒๕๓๒

ให้ไว้ ณ วันที่ ๑๔
มิถุนายน พ.ศ. ๒๕๓๒
พลตำรวจเอก
ประมาณ  อดิเรกสาร
รัฐมนตรีว่าการกระทรวงมหาดไทย

[เอกสารแนบท้าย]

๑.
บันทึกการแก้ไขรายงานใน บ.ป. ๑
๒.
คำขอมีบัตร มีบัตรใหม่ หรือเปลี่ยนบัตรประจำตัวประชาชน (บ.ป. ๑)

(ดูข้อมูลจากภาพกฎหมาย)

หมายเหตุ :-
เหตุผลในการประกาศใช้กฎกระทรวงฉบับนี้ คือ
โดยที่เป็นการสมควรยกเว้นค่าธรรมเนียมการออกบัตรใหม่และการเปลี่ยนบัตร
ในกรณีที่บัตรหาย ถูกทำลาย หรือชำรุดในสาระสำคัญ
เนื่องจากอุทกภัยที่เกิดขึ้นระหว่างเดือนพฤศจิกายนถึงเดือนธันวาคม ๒๕๓๑
ให้แก่ประชาชนในท้องที่จังหวัดกระบี่ จังหวัดชุมพร จังหวัดตรัง จังหวัดนครศรีธรรมราช
จังหวัดนราธิวาส จังหวัดปัตตานี จังหวัดพัทลุง จังหวัดยะลา จังหวัดสงขลา
จังหวัดสตูล และจังหวัดสุราษฎร์ธานี เพื่อเป็นการช่วยเหลืออำนวยความสะดวก
และเป็นการสร้างขวัญกำลังใจให้แก่ประชาชนในท้องที่ดังกล่าว  จึงจำเป็นต้องออกกฎกระทรวงนี้

ปฐมพร/จัดทำ
๑๔ กุมภาพันธ์ ๒๕๕๐

พิมลกร/ปรับปรุง
๓ มีนาคม ๒๕๕๗

[๑] ราชกิจจานุเบกษา เล่ม ๑๐๖/ตอนที่ ๙๘/หน้า ๒๙๘/๒๐ มิถุนายน ๒๕๓๒